**Obvodný notársky úrad v Zlatých Moravciach-okolie 1891 – 1941 (1942)**

**Opis na úrovni archívneho fondu**

|  |  |  |  |
| --- | --- | --- | --- |
| **kód** | **názov kódu v AJ** | **obsah** | **Názov kódu v SJ** |
| 3.1.1. | Reference kode | SK\_1550\_9298 | Referenčný kód |
| 3.1.2. | Title | Obvodný notársky úrad v Zlatých Moravciach-okolie | Názov jednotky opisu |
| 3.1.3. | Date(s) | 1891 – 1941 (1942) | Časový rozsah |
| 3.1.4. | Level of desription | archívny fond | Úroveň opisu |
| 3.1.5. | Extent and medium of the unit o description (quantity, bulk, or size) | 1,1 bm (24 úradných kníh, 5 archívnych škatúľ, 10 účtovných kníh) | Rozsah a nosič jednotky opisu (množstvo, rozsah alebo veľkosť) |
| 3.2.1. | Name of creator(s) | Obvodný notársky úrad v Zlatých Moravciach-okolie | Názov pôvodcu |
| 3.2.2. | Administrative history | Funkcia notára existovala v správe Zlatých Moraviec, ktoré sa vyvíjali ako mestečko (oppidum), od 16. storočia. Po prvýkrát upravil postavenie notára a vôbec obecných orgánov až tereziánsky urbár z roku 1767 (bod IX). Notár hral významnú úlohu v administratíve obcí a miest. Jeho kompetencie boli však presne vymedzené až zákonnými článkami v druhej polovici 19. storočia. Podľa zákonného článku XVIII/1871 mali župy vypracovať vzorové obecné štatúty s právami a povinnosťami notára a obce. Povinnosťou notára bolo viesť písomnú agendu a evidencie, vypracovávať rozpočet a záverečný účet pre obce, ktoré boli v notárskom úrade združené. Kompetencie notára sa na základe zákonného článku XXII/1886 ešte viac rozšírili, stal sa radcom obecného predstavenstva a dozoroval vykonávanie zákonov a nariadení v obciach. Štátnym úradníkom sa notár stal až prijatím zákona 211/1920 Zb. z. a nar. o obecných a obvodných notároch na Slovensku zo dňa 22. marca 1920.  Obvodný notársky úrad v Zlatých Moravciach-okolie bol tvorený bývalými obcami Chyzerovce, Kňažice a Opatovce nad Žitavou, pričom sídlo obvodného notárskeho úradu bolo v Zlatých Moravciach. Nariadením ministra vnútra zo dňa 23. decembra 1941, číslo 25592-I/2-41 bol Obvodný notársky úrad v Zlatých Moravciach-okolie k 31. decembru 1941 zrušený a obce patriace do jeho pôsobnosti spolu s obcou Zlaté Moravce boli začlenené do novovzniknutého Obvodného notárskeho úradu v Zlatých Moravciach. | Dejiny správy pôvodcu |
| 3.2.3. | Archival history | O správe registratúry Obvodného notárskeho úradu v Zlatých Moravciach-okolie sa nezachovali osobitné záznamy. Úrad viedol spisovú agendu, ktorá sa delila na prezidiálnu a administratívnu. Spisy boli evidované v registratúrnych denníkoch, ku ktorým sa viedli indexy. Podľa záznamov v registratúrnych denníkoch možno konštatovať, že fungoval tzv. systém spájania spisov, v denníkoch je vyznačené predchádzajúce, resp. nasledujúce číslo a spis je uložený chronologicko-numericky podľa posledného čísla. | Dejiny archívneho fondu |
| 3.2.4. | Immediate source of acquisition or transfer | V prírastkovej knihe bol pod prírastkovým číslom 3 v roku 1954 zaevidovaný prírastok z rokov 1896 – 1941 v množstve 18 kníh a 10 balíkov dokumentov. Preberacie protokoly so zoznamom odovzdávaných archívnych dokumentov sa v spise o fonde nenachádzajú. | Spôsoby získavania archívnych prírastkov |
| 3.3.1. | Scope and contents | Fond obsahuje zápisnice obecného zastupiteľstva (Chyzerovce z rokov 1891 – 1912, 1923 – 1928 a 1933 – 192, Kňažice z rokov 1933 – 1938 a Opatovce nad Žitavou z rokov 1921 – 1927 a 1933 – 1937), zápisnice obecnej rady (Chyzerovce z rokov 1923 – 1940, Kňažice z rokov 1933 – 190 a Opatovce nad Žitavou z rokov 1933 – 1938) a zápisnice finančnej komisie (Chyzerovce z rokov 1923 – 1940, Kňažice z rokov 1933 – 1940 a Opatovce nad Žitavou z rokov 1933 – 1938). Vo fonde sa zachovalo niekoľko účtovných kníh z uvedených obcí, zväčša z rokov 1936 – 1940. Taktiež sa zachovali evidencie občanov a vydaných domovských listov z obcí Chyzerovce a Kňažice z roku 1941 a evidencia trestaných osôb (1925 – 1941), evidencia svedectva chudoby (1933 – 1942) a evidencia mravnosti (1933 – 1942) z obce Opatovce nad Žitavou. Z administratívnych registratúrnych pomôcok sa zachovali len registratúrne denníky z rokov 1940 – 1941 a registratúrny index z roku 1940. Prezidiálne a administratívne dokumenty sa zachovali len torzovite z rokov 1936 – 1941. | Obsah a rozsah archívneho fondu |
| 3.3.2. | Appraisal, destruction and scheduling information | Dňa 21. júna 1962 bol vedúcim okresným archivárom Ernestom Vítekom vypracovaný protokol o vyradených písomnostiach bez znaku hodnoty „A“ už zaniknutých notárskych úradov, vrátane Obvodného notárskeho úradu v Zlatých Moravciach-okolie z rokov 1891 – 1941 (1942). Presný zoznam vyradených písomností sa nezachoval, avšak v registratúrnych denníkoch úradu je pri vyradených spisoch v kolónke poznámka uvedené „S“. Protokol o vyradených písomnostiach je uložený pod číslom 19/1962-arch. v spise o fonde Okresného úradu v Zlatých Moravciach (1923 – 1945). Iné záznamy o vyradení písomností Obvodného notárskeho úradu v Zlatých Moravciach-okolie sa nezachovali. | Vyraďovanie a hodnotenie |
| 3.3.3. | Accruals | Neočakávajú sa. | Možné prírastky |
| 3.3.4. | System of arrangement | Archívny fond Obvodný notársky úrad v Zlatých Moravciach-okolie je usporiadaný v nasledovnej štruktúre:   1. Úradné knihy 2. Zápisnice 3. Účtovné knihy 4. Evidenčné knihy 5. Registratúrne pomôcky 6. Administratívne 7. Spisy 8. Prezidiálne 9. Administratívne   Inventárnou jednotkou pri úradných knihách, evidenčných knihách a registratúrnych pomôckach je jedna kniha. Výnimku tvoria účtovné knihy, kde je inventárnou jednotkou súbor účtovných kníh za jeden rok. Pri spisoch je inventárnou jednotkou jeden ročník spisov. | Spôsob usporiadania |
| 3.4.1. | Conditions governing acces | Prístupný. Prístupnosť niektorých dokumentov (napr. obsahujúcich osobné údaje) môže byť obmedzená v zmysle § 13 zákona č. 392/2002 Z. z. o archívoch a registratúrach a o doplnení niektorých zákonov v znení neskorších predpisov a podľa zákona NR SR č. 18/2018 Z. z. o ochrane osobných údajov a o zmene a doplnení niektorých zákonov. | Podmienky prístupu |
| 3.4.2. | Conditions governing reproduction | Archívne dokumenty možno reprodukovať so súhlasom archívu podľa podmienok uvedených v jeho bádateľskom poriadku a v súlade s internými predpismi MV SR. | Podmienky vyhotovovania reprodukcií |
| 3.4.3. | Language /scripts of material | slovenský | Jazyk/písmo archívnych dokumentov |
| 3.4.4. | Physical characteristics and technical requirements | nepoškodený, neúplný | Fyzický stav a technické požiadavky |
| 3.4.5. | Finding aids | Okresný archív v Zlatých Moravciach, Ernest Vítek: Fondy bývalých notárskych úradov Beladice, Čierne Kľačany, Dolné Sľažany, Gýmeš, Hosťovce, Jedľové Kostoľany, Kozárovce, Malé Vozokany, Obyce, Tesáre nad Žitavou, Topoľčianky, Zlaté Moravce – mesto, Zlaté Moravce-obvod, Zlaté Moravce-okolie, inventár, Zlaté Moravce, 1959, evidenčné číslo 203, 295 strán. | Vyhľadávacie pomôcky |
| 3.5.1. | Existence and location of originals | Ministerstvo vnútra SR, Štátny archív v Nitre, Novozámocká 273, 951 12 Ivanka pri Nitre | Existencia a umiestnenie originálov |
| 3.5.2. | Existence and location of copies | Informácie nie sú známe. | Existencia a umiestnenie kópií |
| 3.5.3. | Related units of description | Informácie nie sú známe. | Súvisiace jednotky opisu |
| 3.5.4. | Publikation note | Bilčík, J. – Obert, Š. – Vitek, E.: Sprievodca po okresných archívoch v Nitre, Prievidzi a Topoľčanoch. Bratislava: Slovenská archívna správa MV SSR, 1975, s. 121 – 122. | Informácie o publikovaní |
| 3.6.1. | Note | Pri požiadavke na štúdium je potrebné uviesť inventárne číslo, registratúrny znak, číslo škatule a číslo spisu, pokiaľ je uvedené. | Poznámka |
| 3.7.1. | Archivist´s note | Mgr. Elena Galandová | Informácia o spracovateľovi a spracovaní |
| 3.7.2. | Rules or conventions | Opis bol vyhotovený podľa ISAD(G): General International Standard Archival Description, Second Edition | Pravidlá alebo zásady |
| 3.7.3. | Date(s) of descriptions | 22.04.2020 | Dátum vyhotovenia opisu |